प्राचार्य निवास के अलावा पूरे परिसर में पसरा अंधेरा
ग्वालियर डीबी स्टार
केंद्रीय विद्यालय क्रमांक तीन के कैंपस में 27 फरवरी की सुबह 10 बजे शॉर्ट सर्किट से केबल में आग लगी थी। आग धीरे-धीरे बढ़ती चली गई और ट्रांसफॉर्मर तक जा पहुंची। ट्रांसफॉर्मर में तेज धमाका हुआ और पूरे कैंपस की लाइट गुल हो गई। यहां ट्रांसफॉर्मर की मरम्मत की जिम्मेदारी मिलिट्री इंजीनियरिंग सर्विस (एमईएस) के हवाले है। एमईएस स्टाफ ने आकर ट्रांसफॉर्मर से स्कूल और प्राचार्य आवास की लाइट चालू कर दी, लेकिन पूरे आवासीय परिसर की जिम्मेदारी स्कूल प्रबंधन पर छोड़ दी है। एक शिकायत के आधार पर डीबी स्टार टीम ने मामले की पड़ताल की। टीम गत गुरुवार इस स्कूल कैंप में पहुंची, तो पाया कि यहां आवासीय परिसर की लाइट गुल है। ट्रांसफार्मर के ऊपर आग के निशान भी नजर आए। यहां के लोग कई बार मौखिक रूप से स्कूल प्रबंधन से लाइट के संबंध में शिकायत कर चुके हैं, लेकिन कोई संतोषजनक जवाब नहीं मिला है।
ये है कारण: स्कूल के प्राचार्य एबी सिंह का बीते दिनों निधन हो गया था। उनके स्थान पर केंद्रीय विद्यालय क्रमांक दो के कदम सिंह को केंद्रीय विद्यालय क्रमांक तीन की जिम्मेदारी दी। वे स्कूल में आकर ज्वॉइन कर चुके हैं। इसके बाद वह एक ट्रेनिंग के सिलसिले में आगरा चले गए। ऐसे में वहां प्राचार्य नहीं होने से आर्थिक जिम्मेदारी कोई लेने को तैयार नहीं है। इस वजह से केबल खरीदी नहीं जा रही है। केबल नहीं जुड़ने से आवासीय कैंपस में अंधेरा पड़ा हुआ है।
केंद्रीय विद्यालय परिसर में लगा ट्रांसफॉर्मर, जिसमें आग लग गई थी। इनसेट में स्कूल के खेल मैदान में डाली गई हाईटेंशन केबल।
चार दिन से नहीं है लाइट
केंद्रीय विद्यालय के आवासीय परिसर में चार दिन से बिजली नहीं है। एमईएस ने आकर ट्रांसफॉर्मर और स्कूल की लाइट चालू कर दी, लेकिन शेष काम स्कूल प्रबंधन पर है। वह आज तक लाइट को चालू नहीं करा पाया। इन दिनों बच्चों के एक्जाम चालू होना है। बच्चों की पढ़ाई इससे प्रभावित हो रही है।  दिनेश बाथम, परिवर्तित नाम
मैंने डीसी को सूचना दी है
आप यह बताएं कि आपको सूचना किसने दी है। मैं उस पर एक्शन लूंगा। मैंने केबल और लाइन फॉल्ट की सूचना डिप्टी कमिश्नर को पहुंचा दी है। इस पर 1.40 लाख रुपए का खर्चा आएगा, तब केबल ठीक हो पाएगी। मेरे पास फाइनेंशियल पावर नहीं हैं और न ही बैंक में ट्रांजक्शन साइन हुए हैं।  कदम सिंह, प्राचार्य केवी क्रमांक तीन
hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva